CELEX: 32006R0472
Language: et
Date: 2006-03-22 00:00:00
Title: Komisjoni määrus (EÜ) nr 472/2006,  22. märts 2006 , millega kehtestatakse 2006. aastaks erand määrusest (EÜ) nr 1518/2003 seoses ekspordilitsentside väljaandmise kuupäevadega sealihasektoris

23.3.2006   
            
            
               ET
            
            
               Euroopa Liidu Teataja
            
            
               L 84/6
            
         
      KOMISJONI MÄÄRUS (EÜ) nr 472/2006,
   22. märts 2006,
   millega kehtestatakse 2006. aastaks erand määrusest (EÜ) nr 1518/2003 seoses ekspordilitsentside väljaandmise kuupäevadega sealihasektoris
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 29. oktoobri 1975. aasta määrust (EMÜ) nr 2759/75 sealihaturu ühise korralduse kohta, (1) eriti selle artikli 8 lõiget 2,
   ning arvestades järgmist:
   
               (1)
            
            
               Komisjoni 28. augusti 2003. aasta määruse (EÜ) nr 1518/2003 (millega kehtestatakse ekspordilitsentside süsteemi üksikasjalikud rakenduseeskirjad sealihasektoris) (2) artikli 3 lõikega 3 on ette nähtud, et ekspordilitsentsid antakse välja litsentsitaotluse esitamisele järgneva nädala kolmapäeval, tingimusel et komisjon ei ole nimetatud ajavahemikul võtnud mingeid erimeetmeid.
            
         
               (2)
            
            
               2006. aasta riigipühade ja Euroopa Liidu Teataja ebakorrapärase väljaandmise tõttu kõnealustel päevadel ilmneb, et ajavahemik taotluse esitamise ja litsentsi väljaandmise vahel on tõhusa turukorralduse tagamiseks liiga lühike. Seega tuleks ajavahemikku pikendada.
            
         
               (3)
            
            
               Käesoleva määrusega ette nähtud meetmed on kooskõlas sealihaturu korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Erandina määruse (EÜ) nr 1518/2003 artikli 3 lõikest 3 väljastatakse 2006. aasta litsentsid käesoleva määruse lisas märgitud kuupäevadel.
   Erandit kohaldatakse tingimusel, et enne eespool nimetatud väljaandmise kuupäevi ei ole võetud ühtegi määruse (EÜ) nr 1518/2003 artikli 3 lõikes 4 osutatud erimeedet.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. märts 2006
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 282, 1.11.1975, lk 1. Määrust on viimati muudetud määrusega (EÜ) nr 1913/2005 (ELT L 307, 25.11.2005, lk 2).
   
      (2)  ELT L 217, 29.8.2003, lk 35. Määrust on viimati muudetud määrusega (EÜ) nr 1361/2004 (ELT L 253, 29.7.2004, lk 9).
   
      LISA
      
                  Litsentsitaotluste esitamise ajavahemikud
               
               
                  Väljaandmise kuupäevad
               
            
                  10.–14. aprill 2006
               
               
                  20. aprill 2006
               
            
                  24.–28. aprill 2006
               
               
                  4. mai 2006
               
            
                  1.–5. mai 2006
               
               
                  11. mai 2006
               
            
                  29. mai – 2. juuni 2006
               
               
                  8. juuni 2006
               
            
                  7.–11. august 2006
               
               
                  17. august 2006
               
            
                  23.–27. oktoober 2006
               
               
                  3. november 2006
               
            
                  18.–22. detsember 2006
               
               
                  28. detsember 2006
               
            
                  25.–29. detsember 2006
               
               
                  5. jaanuar 2007